पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण तेजी के साथ बढ़ रहा है। बाड़मेर विधायक लगातार राजकीय अस्पताल का निरीक्षण कर स्वास्थ्य विभाग एवं प्रशासन के साथ बैठक फीडबैक भी ले रहे हैं। अस्पताल में ऑक्सीजन, बेड, रेमेडेसिविर इंजेक्शन सहित व्यवस्थाओं का प्रतिदिन अवलोकन करने के साथ संसाधनों का फीडबैक ले रहे हैं।
रोजना मॉनिटेरिंग होने के कारण संसाधनों की कमी होने पर सरकार से बात कर उपलब्ध करवा रहे है। अस्पताल के बेड फुल होने के बाद नए बेड पास की बिल्डिंग बालिका छात्रावास में करीब 100 बेड लगा दिये है। ऑक्सीजन वाले मरीज और बिना ऑक्सजीन वाले मरीज उसमें भर्ती है। जिस मरीज ऑक्सजीन की जरूरत पड़ती है तो सिलेंडर उपलब्ध करवाया जाता है।
विधायक मेवाराज जैन ने मीडिया से बातचीत करते हुए कहा कि राजकीय अस्पताल के हालात बहुत ही खराब है कल रात अस्पताल में 12 संदिग्ध और कोविड मरीजों की मौत हुई है। जिस तरीके से मरीज आ रहे है स्थिति गंभीर होती जा रही है।
भामाशाह आगे आ रहे है एन95 मास्क मरीजों के पास रहने वालो को दिये जा रहे है। आज निरीक्षण के दौरान रेमेडेसिविर इंजेक्शन की कमी लग रही थी जो रात तक 400 इंजेक्शन आ जायेगे। बाड़मेर को 10 टन ऑक्सीजन का टैंकर भी खाली हो रहा है। जैन ने कहा कि सरकार, प्रशासन, स्वास्थ्य विभाग लगातार प्रयास कर रहे है। उसके बावजूद भी चैन नही टूट रही है। मैं बाड़मेर की जनता से अपील करता हॅू कि घरों में ही रहे। शादी समारोह कार्यक्रम रोका अगर रूक नही पा रहे है तो उसमें भीड़ मत करों। बचाव ही उपचार है। अगर घरों में नही रहोगे तो स्थिति और भयावह हो जायेगी।
राजकीय अस्पताल में विधायक मेवाराम जैन ने एडीएम ओमप्रकाश विश्नोई, मेडिकल कॉलेज के प्राचार्य डॉ आर के आसेरी, पीएमओ डॉ बीएल मंसूरिया के साथ बैठक कर अस्पताल के हालातों का फीडबैक भी लिया।
भामाशाह कर रहे है सहयोग
जगदीश मालू, वकील गौतम बोथरा, जितेन्द्र मेहता, मुकेश धारीवाल, विजय सिंघवी ने मिलकर 5000 एन95 मास्क अस्पताल में दिये। सलम्बजर एशिया प्राइवेट लिमिटेड ने आज 20 मल्टीपेरा मॉनिटर जिला कलक्टर लोकबंधु और विधायक मेवाराम जैन को भेंट किये।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva awa_Deva zho_Hant eng_Latn